text: Krebse-suppe.
  25 krebs af middelstørrelse koges som sædvanligt. Kødet pilles ud af halen, hovedet og kløerne. Skallerne (undtaget dem af hovederne, om man vil fylde dem) og alle de små ben stødes fine med lidt smør, sættes på ilden at svitses godt, dog ikke for længe, hvoraf det får en slet smag, og spædes lidt efter lidt med kødsuppe, som ikke behøver at være stærk, indtil denne står derover, når det har kogt lidt, afsies det, sættes igen på ilden med lige så meget suppe, og efter at godt kog afsies det atter i den første portion. Suppen må stå noget, for at man kan skumme det røde smør af; i dette røres omtrent 4 lod (12 O.) rismel, som kommes pa krebsesuppen, når denne, blandet med den øvrige kødsuppe, igen koger. Herpå bruges kun hvide rødder eller asparges. Den spises enten med brødboller, hvori det hakkede af krebsekløerne og hovederne er rørt, eller med fiskeboller, Skallerne af krebsehovederne fyldes med noget af bolledejen og koges i suppen. Når den sorte streng er taget af halerne, kommes disse hele på den færdige suppe, men må ikke koges med.